Klokkestøpul

Klokkestøpul eller støpul er en frittstående konstruksjon for opphenging og betjening av kirkeklokker.

I Norge var støpuler først og fremst å se som byggverk i tre ved stavkirkene fra mellomalderen, ettersom det vanligvis ikke fantes klokketårn på selve kirkebygget. Men bare støpulen ved Borgund stavkirke er tidfestet til mellomalderen, de andre er yngre.

Klokkestøpuler finnes først og fremst i Skandinavia, Nord-Tyskland (Sør-Slesvig) og Nederland. Frittstående klokketårn ved kirker og katedraler fra mellomalderen, kampanilar,  er ellers å se i Sør-Europa, med kampanilen ved domkirken i Pisa i Italia, «Det skjeve tårn i Pisa», som et ruvende og svært berømt eksempel.

Støpul for kirkeklokkene har ved flere anledninger også blitt benyttet i forbindelse med kirkebygninger fra siste del av 1900-tallet, og benyttes fortsatt.

Se også
Klokketårn

Kirkearkitektur
Bygninger